4 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS 2018 M. SAUSIO 31 D. SPRENDIMO NR. TS-6 „DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ KAUNO RAJONO ŠVIETIMO ĮSTAIGOSE MOKĖJIMO TVARKOS APRAŠO PATVIRTINIMO“ PAKEITIMO**

2022 m. balandžio 28 d. Nr. TS-152

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba nusprendžia:

Pakeisti Mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašą (toliau – Aprašas), patvirtintą Kauno rajono savivaldybės tarybos 2018 m. sausio 31 d. sprendimu Nr. TS-6 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo patvirtinimo“:

1. Papildyti Aprašą 92 punktu:

„92. Mokesčio už maitinimą nemoka vaikų tėvai, kurie yra atvykę į Lietuvos Respubliką iš Ukrainos dėl Rusijos Federacijos karinių veiksmų, atitinkantys Lietuvos Respublikos Vyriausybės 2022 m. kovo 16 d. nutarimo Nr. 224 „Dėl laikinosios apsaugos Lietuvos Respublikoje užsieniečiams suteikimo“ 1 punkte nurodytas sąlygas ir užsiregistravę Migracijos departamente prie Lietuvos Respublikos vidaus reikalų ministerijos. Maitinimas (pusryčiai, pietūs, pavakariai ir (ar) vakarienė) finansuojamas iš Savivaldybės biudžeto lėšų.“

1. Papildyti Aprašą 13.2.5 papunkčiu:

„13.2.5. tėvai (įtėviai, globėjai), kurie yra atvykę į Lietuvos Respubliką iš Ukrainos dėl Rusijos Federacijos karinių veiksmų, užsiregistravę Migracijos departamente ir / ar gavę individualų sprendimą dėl laikinosios apsaugos suteikimo (leidimą laikinai gyventi Lietuvos Respublikoje dėl laikinosios apsaugos).“

3. Nustatyti, kad šis sprendimas įsigalioja 2022 m. gegužės 1 d.

Savivaldybės meras Valerijus Makūnas